**Projekt verseny 2023**

**A projekt témája:**

Projekt módszertanok interaktív és korszerű bemutatása weboldalon.

**A projekt célja:**

Egy olyan weboldal elkészítése (SprintStream.net), amely, nem gyerekesen, de a felhasználókhoz közelebbi, fiatalosabb, kevésbé száraz megfogalmazásban, bonyolult ábrázolásban mutatja be a különböző módszertanok lényegét, szabályait, folyamatát. A weboldal két módszertant mutat be, az egyik a **Vízesés modell** a másik pedig a **Scrum**. A módszertanok ismertetése után az oldal felkínál gyakorlási lehetőségeket, quiz-ek formájában.

**A projekt megvalósítása:**

A projekt megvalósítása **Scrum keretrendszerben** történik, ugyanis az iskolai körülményekhez igazítva ez a legrugalmasabb és kedvezőbb számunkra, illetve ebben vagyunk a leggyakorlottabbak. Igénybe vesszük a fejlesztéshez a **Github**-ot, a **Jira**-t,   
***Figma****-t,* ***GIMP****-et* illetve a **VScode**-t (***HTML, SCSS, Svelte, TypeScript***). **Öt fős csapatban** dolgozunk, a feladatok Jira környezetben vannak kiosztva, mindez egyenlően elosztva.

**Github**(verziókezelő) - Repó: <https://github.com/WR0NGTH3HU4/SprintStream>**Jira**(hibakezelésre és agilis projektmenedzsmentre szolgál) - <https://wr0ngth3hu4.atlassian.net/jira/software/projects/SS/boards/1>**Figma**(grafikus terméktervező) - <https://www.figma.com/file/MeIG0eD5ExpYHBeo378DRo/Oldalak?node-id=0-1>**GIMP**(bittérképes képszerkesztő program)  
**VScode**(nyílt forráskódú kódszerkesztő)  
**HTML,SCSS,TypeScript**(kódnyelvek)  
**Svelte**(webes keretrendszer)

**A weboldal tartalma:**

Egy fő oldal, amely prezentálja, hogy mire szolgál az oldal, módszertanokra osztva, ezt követve aloldalak várják a felhasználót, amelyeken ismeretet szerez a módszertanokról, illetve azokat segítő programok használatáról, majd másik oldalakon tesztelni tudja tudását. Az oldal továbbá tartalmaz egy ismertető aloldalt, ami a csapat és a csapat tagjairól nyújt rövid ismertetést, illetve még két aloldalt, ahol a projekt dokumentumainkat találják meg.

**Dokumentáció:**

A **projekt tervét** ez a dokumentum tartalmazza **(Termék Backlog)**, ezen kívül sor kerül **grafikus tervek (Termék Backlog)**, a **projekt folyamatát** leíró **(Sprint Backlog)**, a **sprint-célok,** illetve a **projekt elkészülését** követő **(Növekmény)** dokumentumok rögzítésére.

**Weboldal grafikus megtervezése és egyéb designok:**  
   
A csapat tagjai a kiszabott feladatok szerint fogják megtervezni a weboldalt és annak részeit (tartalom felosztás, képek, színek), majd ezeket a terveket egy Github repo-ba töltjük fel.

**Növekmény:**

A dokumentum folyamatosan bővül, a **sprintek végén**, itt mindenki rögzíti, hogy az előző sprint óta mi az, amivel **bővült a termék** (weboldal), mi az, ami a Termék Backlognak **megfelelően elkészült**.

**Weboldal részletes leírása:**

***Minden oldalon:***

A weboldal minden oldalán/aloldalán megtalálhatóak lesznek az itt felsorolásra kerülő elemek!   
-Az oldal legtetején az oldalunk (termék) neve fogadja a felhasználót, ez mellett egy navigációs menü, aminek pontjai segítségével jut el a kívánt aloldalakra, ezek mellett egy fogaskerék ikon található, amely az oldal témájának (színek) változtatására szolgál.

***Főoldal:***

-Az egész oldal arra szolgál, hogy a felhasználó megismerje az oldal célját, lényegét, azaz elsőnek egy cím majd egy kezdés gomb jelenik meg ami tovább navigál az oldalon, ezt követve egy kiemelt rész jön, itt ismertetjük a tartalmunkat és még egy navigációs gomb tűnik fel, amire kattintva egy ablak nyílik meg a felhasználónak itt kiválaszthatja, hogy a Scrum vagy a Vízesés módszertan érdekli őket. Ezt követően oldalunk kvíz lehetőségeit kínáljuk fel a felhasználónak. Mind ezek alá jön egy szöveg, ami a projektünk működését, forrásait fejti ki.

***Scrum:***

Az aloldal a Scrum módszertan tartalmát, lényegét, eljárásait taglalja.  
-Az oldal tetején a felhasználó helyes tájékoztatása érdekében címként jelenik meg a „Scrum”

-A cím alatt négyzetekben nyújtjuk a felhasználók számára a módszertan lépéseit.

-Egy kiemelt részben (hullám) jelenik meg a szöveg és a hozzá kapcsolódó képek, melyek nyilak segítségével lesznek lapozhatók. A nyilakat szintén a kiemelt rész tartalmazza.

**Vízesés:**

Az aloldal a Vízesés módszertan tartalmát, lényegét, eljárásait taglalja.  
-Az oldal tetején a felhasználó helyes tájékoztatása érdekében címként jelenik meg a „Vízesés”

-A cím alatt körökben nyújtjuk a felhasználók számára a módszertan lépéseit.

-Egy kiemelt részben (hullám) jelenik meg a szöveg és a hozzá kapcsolódó képek, melyek nyilak segítségével lesznek lapozhatók. A nyilakat szintén a kiemelt rész tartalmazza.

-Ebben a módszertanban egy külön választható lépés a „projekt háromszög”, ami interaktív változtatható elemekkel rendelkezik, így tudja gyakorolni a felhasználó a módszertan alapjainak lefektetését.

**Quiz oldalak:**

A quiz amit a felhasználóknak szánunk, feleletválasztás alapján megy, minden quiz kérdés kiemelt részekben van, miután a felhasználó egy kérdést megválaszolt az oldal máris a következőhöz vezeti. Amikor a felhasználó eléri a quiz végét akkor történik meg a kiértékelés.

-Az aloldal továbbá tartalmaz még két nyilat ezek az oldal tetejére, aljára navigálnak minket.

***Rólunk:***

Az oldal 5 buborékot (kört) tartalmaz, mindegyik külön-külön képekkel ellátva, azaz csapattagonként egy buborék egy fotóval, a modell oldalakhoz hasonlóan itt is az egyik alakzat kiválasztásával, kattintásával tudjuk egy kiemelt részben megjeleníteni az adott csapattagról az infókat. Az szöveg(infók) tartalmazzák, hogy kinek milyen szerepe volt a projektben, és azt, hogy kinek milyen elérhetőségei vannak.

-Az oldal továbbá tartalmaz a weboldallal, projekttel kapcsolatos elérhetőségeket, ezeket ikonokkal jelöljük, melyek szintén navigációs gombként funkcionálnak.

-Az oldal legalján a projekthez és a termékhez szükséges forrásokat, jogokat lehet majd olvasni, elérni.

**Csapat tagok:**

-Csóka András  
-Kulimák Máté  
-Kővágó Levente  
-Császár András  
-Tátrai Dominik

**Felkészítő tanár:**

*Foki Zoltán*